title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kõverates kolme luminofoorainega lampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit konkreetsete kasutusviiside puhul, kus elavhõbeda kasutatakse kõverates kolme luminofoorainega lampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist või tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui on täidetud vähemalt üks järgmistest tingimustest: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõike 1 punktis a on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon sai ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandiga 2(b)(3) on lubatud kasutada elavhõbedat kõverates kolme luminofoorainega lampides toru läbimõõduga > 17 mm (nt T9): 15 mg.

               Komisjon sai 2015. aastal kaks taotlust kõnealuse erandi uuendamiseks. Taotlejad väitsid sisuliselt, et erandiga hõlmatud kasutusviiside puhul ei ole asendusained kättesaadavad
                  4
               . Ühte taotlust uuendati 2020. aasta jaanuaris täiendava teabega, eelkõige seoses elavhõbeda võimaliku piirnormiga. Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon 2015. aasta juunis uuringu,
                  5
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke teaduslikke ja tehnilisi andmeid ning saadud vastuseid, nagu on dokumenteeritud uuringu aruandes, ajakohastas komisjon 2019. aastal
                  7
                2016. aasta uuringut, keskendudes sotsiaal-majanduslikule hindamisele ning asendusainete kättesaadavusele nii asjaomase kui ka muude erandite kontekstis. Uuringu lõpparuanne avaldati
                  8
                ja sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandi tegemisega seotud menetlustoimingud
                  9
               . Kõikidest toimingutest on teavitatud nõukogu ja Euroopa Parlamenti.

               Toetavas uuringu lõplikus versioonis toodi esile, et

               ·süsteemi tasandil on olemas alternatiivid (valgusdiood- ehk leedvalgustid), kuid komponentide tasandil (asendavad valgusdioodid) tuleb nende valikut ja ühilduvust olemasolevate seadmetega veel kontrollida nii mõõtmete kui ka elektrilise ühilduvuse osas;

               ·piisavate ühilduvate alternatiivide väljatöötamiseks on vaja rohkem aega, seega soovitati uuringus erandit pikendada maksimaalselt kolmeks aastaks;

               ·elavhõbedasisalduse piirmäärade vähendamine on aga juba tehniliselt võimalik.

               Kokkuvõttes täpsustati teaduslike ja tehniliste hinnangute, sealhulgas sidusrühmadega peetud konsultatsioonide raames, et kuna usaldusväärsed asendusained ei ole veel kättesaadavad, on erandi 2(b)(3) puhul erandi tegemise kriteeriumid jätkuvalt täidetud. Hindamise tulemused näitasid ka, et kooskõlas direktiivi 2011/65/EL artikliga 5 ei nõrgendaks see konkreetne erand kemikaalimäärusega REACH ette nähtud keskkonna- ja tervisekaitset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Selle perioodi jooksul saadi 23 vastust. Õigusakti eelnõu vaadati läbi ja seda täpsustati, võttes arvesse mõningaid tõstatatud küsimusi.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse direktiivi 2011/65/EL III lisas loetletud erandit 2(b)3 elavhõbeda konkreetsete kasutusviiside kohta.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et eranditaotlus vastab vähemalt ühele RoHS direktiivi artikli 5 lõike 1 punktis a sätestatud kriteeriumile, mis õigustab erandi pikendamist: kõnealuse erandiga hõlmatud lambikategooriates ei ole elavhõbeda asendamist usaldusväärsete asendusainetega praegu võimalik tagada.

               Kokkuvõttes on erandi tegemise tingimused täidetud ja erandit 2(b)(3) tuleb uuendada. Hindamisel jõuti ka järeldusele, et elavhõbedasisalduse piirnormi võib kõnealuse erandiga hõlmatud lambikategooriates vähendada 15 mg-lt 10 mg-le lambi kohta.

               Erandi kehtivusaeg määratakse kindlaks kooskõlas artikli 5 lõike 2 esimese lõiguga. Nagu hindamise raames järeldati, õigustab asendusainete arendamise praegune seis erandi uuendamist veel kolmeks aastaks. Erandi kehtivusajal ei ole eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud asjaomased volitused andva direktiiviga 2011/65/EL, eelkõige vastavalt selle artikli 5 lõikes 1 ja artiklis 20 esitatud volitustele.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist kõverates kolme luminofoorainega lampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  10
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  11
                tegi komisjon muu hulgas erandi elavhõbeda kasutamiseks kõverates kolme luminofoorainega lampides toru läbimõõduga > 17 mm (nt T9) (edaspidi „erand“), mis on nüüd loetletud direktiivi 2011/65/EL III lisas kui erand 2(b)3. Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse kõverates kolme luminofoorainega lampides ultraviolettvalguse saamiseks, mille lambi fluorestseeriv kate muundab nähtavaks valguseks. Elavhõbedat sisaldava katte koostis määrab valguse värvuse ja värviesituse.

               (6)Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlus“), millest ühte taotlust ajakohastati täiendava teabega 2020. aasta jaanuaris. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaalmajanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul praegu tehniliselt võimatu. Hindamisel jõuti ka järeldusele, et elavhõbedasisalduse piirnormi võib kõnealuse erandiga hõlmatud lambikategooriates vähendada 15 mg-lt 10 mg-le lambi kohta. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006
                  12
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (9)Seepärast on asjakohane uuendada erandit muudetud sõnastuses, millega kehtestatakse erandi piiratud kohaldamisala, kolmeks aastaks kooskõlas direktiivi 2011/65/EL artikli 5 lõike 2 esimese lõiguga, et koguda täiendavaid andmeid asendusainete kättesaadavuse kohta erandiga hõlmatud konkreetsete lambitüüpide puhul. Vastavalt direktiivi 2011/65/EL artikli 5 lõikele 6 tuleks praeguse erandi 2(b)(3) kehtivusajaks kehtestada 12 kuud. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealuste normide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/Lighting_Europe/2b3_LE_RoHS_Exemption__Req_Final.pdf ja https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/NARVA/01_02_a__2b3_4a.pdf.

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://ec.europa.eu/environment/waste/rohs_eee/studies_rohs1_en.htm
                     .

                     (9)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (10)

                        ELT L 174, 1.7.2011, lk 88.

                     (11)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

                     (12)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanne 2(b)(3) asendatakse järgmisega:

                        Erand

                        Reguleerimisala ja kohaldamise kuupäev

                        „2(b)(3)

                        kõverad kolme luminofoorainega lambid toru läbimõõduga > 17 mm (nt T9): 15 mg

                        Kehtivusaeg lõpeb [Väljaannete Talitus: 12 kuud pärast delegeeritud direktiivi avaldamist Euroopa Liidu Teatajas]; 10 mg lambi kohta on lubatud alates [Väljaannete Talitus: 12 kuule järgnev päev pärast delegeeritud direktiivi avaldamist Euroopa Liidu Teatajas] kuni [Väljaannete Talitus: kolm aastat pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes külmkatoodiga luminofoorlampides ja välise elektroodiga luminofoorlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit teatavate kasutusviiside puhul, kus kasutatakse elavhõbedat eriotstarbelistes külmkatoodiga luminofoorlampides ja välise elektroodiga luminofoorlampides (CCFL- ja EEFL-lambid).

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu kehtivad piirangud direktiivi II lisas loetletud 10 aine suhtes: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud konkreetse kasutusviisiga elektri- ja elektroonikaseadmete materjalid ja koostisosad, mille puhul on tehtud erand artikli 4 lõike 1 kohasest piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist ja tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui on täidetud vähemalt üks järgmistest tingimustest: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta asendusainete kättesaadavust ja asendamise sotsiaal-majanduslikku mõju. Otsustes nende kestuse kohta tuleb võtta arvesse võimalikku mõju innovatsioonile. Vajaduse korral tuleb kaaluda erandi üldmõju olelusringile.

               Direktiivi artikli 5 lõike 1 punktis a kohaselt peab komisjon lisama konkreetseteks kasutusviisideks ette nähtud elektri- ja elektroonikaseadmete materjalid ja komponendid III ja IV lisa loetellu eraldi delegeeritud õigusaktidega. Artikli 5 lõikes 3 ja V lisas on sätestatud erandiga seotud taotluste esitamise kord.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon saab ettevõtjatelt erandite tegemise või uuendamise taotlusi
                  3
                kooskõlas RoHS direktiivi artikli 5 lõikega 3 ja V lisaga.

               III lisa kehtiva erandiga 3(a) kuni 3(c) on lubatud kasutada elavhõbedat eriotstarbelistes külmkatoodiga luminofoorlampides ja välise elektroodiga luminofoorlampides (CCFL- ja EEFL-lambid) ühe lambi kohta kuni: 3(a) lühikesed lambid (≤ 500 mm): 3,5 mg; 3(b) keskmise pikkusega lambid (> 500 mm ja ≤ 1 500 mm): 5 mg; 3(c) pikad lambid (> 1 500 mm): 13 mg.

               Komisjon sai ühe taotluse kõnealuse erandi uuendamiseks 15. jaanuaril 2015. Taotlejad väitsid sisuliselt, et selle erandi alla kuuluvate rakenduste puhul, millel on väga pikk eluiga ning mida saavad asendada ainult tootjad ja professionaalid, ei ole asendusaineid saadaval
                  4
               . Jaanuaris 2020 saadi samadelt taotlejatelt täiendav uuendamise taotlus. Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon 2015. aasta juunis uuringu,
                  5
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringuaruandes, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  7
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  8
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuste lõpparuanded avaldati
                  9
               ; sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandite tegemisega seotud menetlustoimingud
                  10
               . Kõikidest toimingutest on teavitatud nõukogu ja Euroopa Parlamenti.

               Toetava uuringu lõpparuandes toodi esile, et elavhõbedavabad alternatiivid on valgusdioodide näol olemas ning neid kasutatakse valgusallikatena uutes seadmetes, mida turule tuuakse. Siiski jõuti järeldusele, et leedlampe ei ole võimalik kasutada asendusena algselt CCFL- ja EEFL-lampidega projekteeritud elektri- ja elektroonikaseadmete remondiks. Seetõttu tuleks erandi kehtivust viimati nimetatud seadmete suhtes uuendada.

               Kokkuvõttes leiti teaduslike ja tehniliste hindamiste, sealhulgas sidusrühmadega peetud konsultatsioonide käigus, et

               –erandi tegemise kriteeriumid on erandi 3(a) kuni 3(c) puhul jätkuvalt täidetud, kuna leedlampe ei ole võimalik kasutada asendusena algselt CCFL- ja EEFL-lampidega projekteeritud elektri- ja elektroonikaseadmete remondiks ning

               –CCFL- ja EEFL-lampide väga pika eluea tõttu on erandi uuendamine veel kolmeks aastaks põhjendatud.

               Hindamine näitas ka seda, et kooskõlas direktiivi artikliga 5 ei nõrgendaks see uuendamine kemikaalimäärusega REACH ette nähtud keskkonna- ja tervisekaitset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi 10 arvamust. Erand sõnastati selgemini vastavalt avalikkuselt saadud kommentaaridele. . Õigusakti eelnõu vaadati täiendavalt läbi, et sätestada erandi viieaastase kehtivusaja asemel kolmeaastane kehtivusaeg, kuna konsultatsiooni käigus saadi teavet, et alates 2016. aasta hindamisest on asendusained viimastel aastatel paremini kättesaadavad. Lisaks sellele vastab kolmeaastane kehtivusaeg samalaadse erandi kehtivusajale, mis on kehtestatud RoHS direktiivi IV lisa erandi nr 35 all külmkatood-luminofoorlampide suhtes. Kolmeaastane kehtivusaeg vastab ökodisaini nõuetele, kuna paljud RoHS direktiivi alusel asjaomase erandiga hõlmatud lambid ei vasta alates 2021. aasta septembrist enam ökodisaini määrustega 2019/2020
                  11
                ja 2019/2021
                  12
                kehtestatud energianõuetele.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse RoHS direktiivi III lisas loetletud erandit 3(a) kuni 3(c) elavhõbeda konkreetsete kasutusviiside kohta.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et erandi taotlus vastab vähemalt ühele RoHS direktiivi artikli 5 lõike 1 punktis a sätestatud kriteeriumile, mis õigustab erandi pikendamist: käesoleva erandiga hõlmatud lambikategooriates ei saa elavhõbedat usaldusväärsel moel asendada.

               Kokkuvõttes on erandi tegemise tingimused täidetud ja erandi 3 kandeid (a) kuni (c) tuleb uuendada.

               Erandi kehtivusajad määratakse kindlaks kooskõlas artikli 5 lõike 2 esimese lõiguga. Hindamise raames järeldati, et asendusainete arendamise praegune seis õigustab erandi uuendamist kolmeaastaseks kehtivusajaks. Eeldatavasti ei ole sellel negatiivset mõju innovatsioonile.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punktis a sätestatud nõuete täitmiseks.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes külmkatoodiga luminofoorlampides ja välise elektroodiga luminofoorlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  13
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  14
                tegi komisjon muu hulgas erandi elavhõbeda kasutamiseks eriotstarbelistes külmkatoodiga luminofoorlampides ja välise elektroodiga luminofoorlampides (CCFL- ja EEFL-lambid) (edaspidi „erand“), mis on nüüd loetletud direktiivi 2011/65/EL III lisas kui erand 3(a), 3(b) ja 3(c). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Erand hõlmab mitmekesist rühma erineva kuju, tehnoloogia, kasutusviisi ja otstarbega lampe. Elavhõbedat kasutatakse lahendustorus, mis on vajalik elektrienergia valguseks muundamiseks.

               (6)Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, taotluse erandi uuendamiseks (edaspidi „uuendamistaotlus“), millele samad taotlejad lisasid 2020. aasta jaanuaris täiendava uuendamistaotluse. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluse hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kõrvaldamine on asjaomaste kasutusviiside puhul praegu tehniliselt võimatu. Hindamise käigus toodi siiski esile, et elavhõbedavabad alternatiivid on valgusdioodide näol olemas ning neid kasutatakse valgusallikatena uutes seadmetes, mida turule tuuakse. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Erand on kooskõlas Euroopa Parlamendi ja nõukogu määrusega (EÜ) nr 1907/2006
                  15
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (9)Kuigi külmkatoodiga luminofoorlambid ja välise elektroodiga luminofoorlambid (CCFL- ja EEFL-lambid) on paljudes rakendustes asendatud elavhõbedavabade lahendustega, on mõnedes rakendustes selliste lampide kasutamine veel vajalik nende toimivuse tagamiseks ning elektri- ja elektroonikaseadmete jäätmete enneaegse tekkimise vältimiseks.

               (10)Seepärast on asjakohane uuendada erandit kooskõlas direktiivi 2011/65/EL artikli 5 lõike 2 esimese lõiguga kolmeks aastaks ainult nende lampide puhul, mida kasutatakse elektri- ja elektroonikaseadmetes, mis lasti turule enne käesoleva direktiivi vastuvõtmist. Kooskõlas direktiivi 2011/65/EL artikli 5 lõike 2 esimese lõiguga ei ole erandil oma kehtivusajal tõenäoliselt ebasoodsat mõju innovatsioonile.

               (11)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad õigusnormide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        Euroopa Parlamendi ja nõukogu 8. juuni 2011. aasta direktiiv 2011/65/EL teatavate ohtlike ainete kasutamise piiramise kohta elektri- ja elektroonikaseadmetes (ELT L 174, 1.7.2011, lk 88).

                     (2)

                        ELT L 396, 30.12.2006, lk 1.

                     (3)

                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_3__ac_/
                     3a_3b_3c_LE_RoHS_Exemption_Req__Final.pdf

                     (5)

                        Uuringu lõpparuanne on kättesaadav aadressil:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1

                     (6)

                        Konsulteerimisperiood: 21. august kuni 16. oktoober 2015;
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (11)

                        Komisjoni 1. oktoobri 2019. aasta määrus (EL) 2019/2020, millega kehtestatakse valgusallikate ja eraldiseisvate talitlusseadiste ökodisaini nõuded (ELT L 315, 5.12.2019, lk 209–240).

                     (12)

                        Komisjoni 1. oktoobri 2019. aasta määrus (EL) 2019/2021, millega kehtestatakse kuvarite ökodisaini nõuded (ELT L 315, 5.12.2019, lk 241–266).

                     (13)

                        ELT L 174, 1.7.2011, lk 88.

                     (14)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

                     (15)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanded 3, 3(a), 3(b) ja 3(c) asendatakse järgmisega:

                        Erand

                        Reguleerimisala ja kohaldamise kuupäev

                        „3

                        Elavhõbedat eriotstarbelistes külmkatoodiga luminofoorlampides ja välise elektroodiga luminofoorlampides (CCFL- ja EEFL-lambid), mis on turule lastud enne [Väljaannete Talitus: delegeeritud direktiivi Euroopa Liidu Teatajas avaldamise kuupäev] ühe lambi kohta kuni:

                        3(a)

                        lühikesed lambid (≤ 500 mm): 3,5 mg

                        Kehtivusaeg lõpeb [Väljaannete Talitus: kolm aastat pärast delegeeritud direktiivi avaldamist Euroopa Liidu Teatajas]

                        3(b)

                        keskmise pikkusega lambid (> 500 mm ja ≤ 1500 mm): 5 mg

                        Kehtivusaeg lõpeb [Väljaannete Talitus: kolm aastat pärast delegeeritud direktiivi avaldamist Euroopa Liidu Teatajas]

                        3(c)

                        pikad lambid (> 1500 mm): 13 mg

                        Kehtivusaeg lõpeb [Väljaannete Talitus: kolm aastat pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides, mille võimsus on < 30 W ja mille tööiga on vähemalt 20 000 tundi

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit konkreetsete kasutusviiside puhul, kus elavhõbedat kasutatakse üldotstarbelistes ühe sokliga (kompaktsetes) luminofoorlampides, mille võimsus on < 30 W ja mille tööiga on vähemalt 20 000 tundi.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist või tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui selline lisamine ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui vähemalt üks järgmistest tingimustest on täidetud: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise- või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõikes 1 on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse või nendest välja jätmiseks peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandi taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon saab ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisas kehtiva erandiga 1(g) on lubatud kasutada elavhõbedat ühe sokliga (kompaktsetes) luminofoorlampides ühe valguselemendi kohta:

               1(g) Üldotstarbelised lambid (direktiivis 2011/65/EL „üldvalgustuslambid“), mille võimsus on < 30 W ja mille tööiga on vähemalt 20 000 tundi: 3,5 mg.

               Komisjon sai 28. juunil 2016 ühe taotluse kõnealuse erandi uuendamiseks, mida sama taotleja ajakohastas täiendava teabega 17. jaanuaril 2020. Taotleja väitis sisuliselt, et elavhõbedavabad asendusained ei ole kättesaadavad
                  4
               . Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon 2017. aasta juunis uuringu,
                  5
                mis lõppes 2018. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega. Konsultatsioonide käigus saadi üks arvamus, millele järgnes seisukohtade vahetus, mis on dokumenteeritud uuringuaruandes. Uuring sisaldas põhjalikku teavet asendusainete kättesaadavuse kohta, sealhulgas 2020. aasta prognoose.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 29. oktoobril 2018 toimunud ekspertide koosolekul, kus nad esitasid oma seisukohad kavandatud tegevuse kohta. Komisjon tegi kõik artikli 5 lõigete 3–7 kohased ainete kasutamispiirangust erandi tegemisega seotud menetlustoimingud
                  6
               . Kõikidest toimingutest on teavitatud nõukogu ja Euroopa Parlamenti.

               Toetavas uuringus tõsteti esile järgmist:

               ·asjaomase erandiga hõlmatud lambikategooriate puhul on kättesaadavad elavhõbedavabad ja usaldusväärsed alternatiivid valgusdioodide näol;

               ·andmed näitavad, et keskkonnale, tervisele ja tarbijaohutusele avalduva mõju seisukohast välditaks asendamisega lampides sisalduva elavhõbeda turuleviimist, vähendades samal ajal ka valgustuse energiatarvet;

               ·seoses asendamise sotsiaal-majandusliku mõjuga eeldatakse, et hinnangulised kulud ainult tekivad varem kui juba käimasoleva loomuliku järkjärgulise kasutuselt kõrvaldamisega seotud eeldatavad kulud, ning neid kulusid ei saa käsitada sundkorras kasutuselt kõrvaldamisest põhjustatud lisakuludena.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et erandi 1(g) puhul ei ole erandi tegemise kriteeriumid täidetud.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi üldsuselt 13 arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga tühistatakse direktiivi 2011/65/EL III lisas loetletud erand 1(g) elavhõbeda konkreetsete kasutusviiside kohta.

               Eranditaotlust käsitlevas komisjoni hinnangus, mis põhines toetavatel uuringutel ja konsultatsioonidel, jõuti järeldusele, et eranditaotlus ei vasta mitte ühelegi RoHS direktiivi artikli 5 lõike 1 punktis a sätestatud kriteeriumile, mis õigustaks erandi pikendamist. Asjaomase erandiga hõlmatud lambikategooriates on elavhõbeda asendamine usaldusväärsete asendusainetega teaduslikult ja tehniliselt võimalik; samuti on esitatud tõendid selle kohta, et asendamise kogumõju seoses keskkonna, tervise ja tarbijaohutusega kaalub suures osas üles mis tahes negatiivse mõju.

               Kokkuvõttes ei ole erandi tegemise tingimused enam täidetud ning erand 1(g) tuleb vastavalt artikli 5 lõike 1 punktile b välja jätta.

               Kuupäev, millal kõnealuse erandi kehtivusaeg lõpeb, määratakse kindlaks kooskõlas RoHS direktiivi artikli 5 lõikega 6, milles on sätestatud, et kui erand tühistatakse, kehtib erand minimaalselt 12 kuud ja maksimaalselt 18 kuud alates otsuse tegemise kuupäevast.

               Kehtivusaja lõpu määramisel tuleb arvesse võtta, et väikese osa käesoleva erandiga hõlmatud lambitüüpide
                  7
                suhtes kohaldatakse alates 1. septembrist 2021 kriteeriume, mis on sätestatud komisjoni määruse (EL) 2019/2020 (millega kehtestatakse valgusallikate ja eraldiseisvate talitlusseadiste ökodisaini nõuded) II lisas. Nende nõuete täitmise kohustus toob kaasa olukorra, kus asjaomaseid lampe pärast nimetatud kuupäeva turule ei lasta. See on ka kooskõlas komisjoni poolt tehtud RoHS direktiivi kohase hindamisega, sh sotsiaal-majandusliku analüüsiga, mille raames jõuti järeldusele, et erandiga hõlmatud lambitüüpide puhul on piisavalt usaldusväärsed elavhõbedavabad asendajad laialdaselt kättesaadavad ning elavhõbeda asendamine sellistes lampides on teaduslikult ja tehniliselt võimalik. Pidades silmas RoHS direktiivi kohast erandit tervikuna, tuleb siiski arvesse võtta, et enamikku selle erandiga hõlmatud lampidest, s.o ilma integreeritud talitlusseadiseta kompaktseid luminofoorlampe, eespool mainitud ökodisaini määruse nõuded ei mõjuta. Konkreetset olukorda arvestades tuleb seega selle suurema osa kõnealuse erandiga hõlmatud lampide puhul määrata otsusele järgnev maksimaalse pikkusega kehtivusaeg, mis on 18 kuud, kuna on vaja arvesse võtta nende lampidega seotud asjaolusid ning vältida asendamisega seotud tarbetult suuri sotsiaal-majanduslikke kulusid turuosaliste jaoks, eelkõige selliste lampide puhul, mille asendamine on keerulisem.

               Õigusakt on delegeeritud direktiiv, nagu on ette nähtud asjaomased volitused andva direktiiviga 2011/65/EL, eelkõige vastavalt selle artikli 5 lõikes 1 ja artiklis 20 esitatud volitustele.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid, tühistades erandi, millega lubatakse kasutada muidu keelatud aineid konkreetsel viisil, kooskõlas RoHS direktiivi sätete ja tingimustega ning vastavalt kehtestatud korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist üldotstarbelistes ühe sokliga (kompaktsetes) luminofoorlampides, mille võimsus on < 30 W ja mille tööiga on vähemalt 20 000 tundi

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  8
                eriti selle artikli 5 lõike 1 punkti b,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Komisjon tegi delegeeritud direktiiviga 2014/14/EL
                  9
                erandi elavhõbeda (maksimaalselt 3,5 mg) kasutamiseks üldotstarbelistes ühe sokliga (kompaktsetes) luminofoorlampides, mille võimsus on < 30 W ja mille tööiga on vähemalt 20 000 tundi (edaspidi „erand“), mis on nüüd loetletud direktiivi 2011/65/EL III lisas kui erand 1(g). Erandi kehtivusaeg pidi direktiivi 2014/14/EL III lisa kohaselt lõppema 31. detsembril 2017.

               (5)Elavhõbedat kasutatakse üldotstarbelistes ühe sokliga (kompaktsetes) luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

               (6)Komisjon sai 28. juunil 2016. aastal ehk direktiivi 2011/65/EL artikli 5 lõikes 5 sätestatud tähtaja jooksul taotluse erandi uuendamiseks (edaspidi „uuendamistaotlus“), mida ajakohastati 17. jaanuaril 2020 uuendatud taotlusega. Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluse hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et erandiga hõlmatud lambitüüpide puhul on kättesaadavad piisavalt usaldusväärsed elavhõbedavabad asendusained ning asendamine on selliste lampide puhul teaduslikult ja tehniliselt võimalik. Lisaks jõuti kõnealuse hindamise käigus järeldusele, et asendamisest saadav kasu kaalub selgelt üles mis tahes negatiivse mõju. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Konsultatsioonide käigus saadud märkused tehti üldsusele kättesaadavaks spetsiaalsel veebisaidil.

               (8)Kuna direktiivi 2011/65/EL artikli 5 lõike 1 punktis a sätestatud tingimused ei ole enam täidetud, tuleks erand tühistada.

               (9)Kõnealuse erandi kehtivusaja lõppemise kuupäev tuleks määrata kooskõlas direktiivi 2011/65/EL artikli 5 lõikega 6. Kuigi väikese osa selle erandiga hõlmatud lambitüüpide
                  10
                suhtes kohaldatakse alates 1. septembrist 2021 komisjoni määruse (EL) 2019/2020
                  11
                II lisas esitatud ökodisaininõudeid, mistõttu neid enam turule ei lasta, ei mõjuta eespool nimetatud ökodisaini määruses sisalduvad nõuded valdavat enamikku praeguse erandiga hõlmatud lampidest. Seega tuleks kogu erandit käsitleva kande puhul kehtestada otsuse vastuvõtmisele järgnev 18 kuu pikkune maksimaalne kehtivusaeg, et vältida turuosaliste jaoks tarbetuid suuri sotsiaalmajanduslikke kulusid, mis on otseselt seotud asjaomase lambikategooria asendamisega.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimasel päeval pärast käesoleva direktiivi jõustumist]. Nad edastavad kõnealuste normide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        Kättesaadav aadressil
                  https://rohs.exemptions.oeko.info/fileadmin/user_upload/RoHS_pack_13/Annex_1g/1g LE_RoHS_Exemption_Req_Final.pdf
                  .

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/4ae54b9e-e070-11e8-b690-01aa75ed71a1/language-en/format-PDF/source-84895526
                  .

                     (6)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (7)

                        Asjaomaseid tooteid reguleeritakse ka komisjoni 1. oktoobri 2019. aasta määrusega (EL) 2019/2020, millega kehtestatakse valgusallikate ja eraldiseisvate talitlusseadiste ökodisaininõuded, ning mida kohaldatakse alates 1. septembrist 2021. Erinevalt direktiivist 2011/65/EL ei piirata ökodisaini käsitlevate õigusaktidega ainete kasutamist toodetes, vaid kehtestatakse energiatõhususe nõuded, mida tuleb toodete turule laskmisel järgida. Integreeritud talitlusseadisega kompaktluminofoorvalgusallikaid ei lasta alates 1. septembrist 2021 tegelikult turule, kuna need ei vasta asjaomastele energiatõhususe nõuetele. Komisjoni määruse (EL) 2019/2020 kohaselt on elavhõbedasisaldus valgusallika olelusringi puhul oluline keskkonnaaspekt, samas märgitakse, et ohtlike ainete, sealhulgas elavhõbeda kasutamist valgusallikates reguleeritakse direktiiviga 2011/65/EL.

                     (8)

                        ELT L 174, 1.7.2011, lk 88.

                     (9)

                        Komisjoni 18. oktoobri 2013. aasta delegeeritud direktiiv 2014/14/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis käsitleb kuni 3,5 mg elavhõbeda kasutamist ühe valgustuselemendi kohta ühe sokliga kompaktsetes üldvalgustuseks kasutatavates luminofoorlampides, mille võimsus on < 30 W ja mille tööiga on vähemalt 20 000 tundi (ELT L 4, 9.1.2014, lk 71).

                     (10)

                        Integreeritud talitlusseadisega kompaktluminofoorvalgusallikad on alates 1. septembrist 2021 hõlmatud komisjoni määruse (EL) 2019/2020 II lisa tabeli 1 kandega „Muud kohaldamisalasse kuuluvad eespool nimetamata valgusallikad“.

                     (11)

                        Nagu on märgitud komisjoni määruse (EL) 2019/2020 põhjendustes 9 ja 10, ei kehtestata kõnealuse määrusega elavhõbedasisalduse kohta konkreetseid ökodisaininõudeid.

    ---documentbreak---

               LISA

               Direktiivi 2011/65/EL III lisa kanne 1(g) asendatakse järgmisega:

                        Erand

                        Reguleerimisala ja kohaldamise kuupäev

                        „1(g)

                        üldotstarbelised lambid võimsusega < 30 W, mille tööiga on vähemalt 20 000 tundi: 3,5 mg

                        Kehtivusaeg lõpeb [Väljaannete Talitus: 18 kuud pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes eriotstarbelistes lahenduslampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb kehtivat erandit 4(f) elavhõbeda kasutamiseks muudes eriotstarbelistes lahenduslampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on RoHS direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist või tühistamist. Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006 (kemikaalimäärus REACH)
                  2
                kohaselt ette nähtud keskkonna- ja tervisekaitset ning kui on täidetud vähemalt üks järgmistest tingimustest: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse võimalikku mõju innovatsioonile. Vajaduse korral kaalutakse erandi üldmõju olelusringile.

               Artikli 5 lõike 1 punktis a on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon sai ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandiga 4(f) on lubatud kasutada elavhõbedat muudes käesolevas lisas eraldi nimetamata eriotstarbelistes lahenduslampides.

               Komisjon sai 2015. aasta jaanuaris kolm taotlust kõnealuse erandi uuendamiseks. Üks taotleja väitis, et elavhõbeda asendamine selle erandiga hõlmatud lampides on teaduslikult ja tehniliselt teostamatu,
                  4
                samas kui ülejäänud kaks taotlejat keskendusid oma taotlustes konkreetsetele kasutusviisidele, nagu suure valgustugevusega lahenduslambid
                  5
                ning kõvastamiseks/polümeerimiseks ja desinfitseerimiseks kasutatavad lambid,
                  6
                samadel teadusliku ja tehnilise teostamatuse põhjustel. Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlust, algatas komisjon 2015. aasta juunis uuringu,
                  7
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  8
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringu aruandes, ajakohastas komisjon 2019. aastal
                  9
                2016. aasta uuringut, keskendudes sotsiaal-majanduslikule hindamisele ning asendusainete kättesaadavusele nii asjaomase ja kui ka muude erandite kontekstis. Uuringu lõpparuanne avaldati
                  10
                ja sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal koostatud ettepanekute kohta. Komisjon tegi kõik RoHS direktiivi artikli 5 lõigete 3–7 kohased aine kasutamispiirangust erandite tegemisega seotud vajalikud menetlustoimingud
                  11
               . Kõikidest toimingutest on teavitatud nõukogu ja Euroopa Parlamenti.

               Toetavas uuringus rõhutati järgmist:

               ·erand hõlmab mitmesuguseid kasutusviise, nagu kasutamine mitut liiki ultraviolettlampides (nt kõvastuslambid, fotokeemias, polümeeride arenduses kasutatavad lambid), projektorilampides, aiandusvalgustuslampides jne;

               ·elavhõbedavabasid asendusaineid loetakse kättesaadavaks süsteemi tasandil (kasutamiseks uutes leedvalgustites), aga sellistel asendusainetel on mitmesugused piirangud ja neid ei saa kasutada mitmetes olemasolevates eriotstarbelistes lahenduslampides (komponentide asendamine);

               ·praegu on elavhõbeda asendamine asjaomaste kasutusviiside puhul tehniliselt võimatu ja praegust erandit tuleks uuendada. Võimaluse korral tuleks kasutusviise siiski täpsustada. Teatava osa puhul erandist on juba võimalik üksikasjalikumalt täpsustada kasutusviise, kus elavhõbedat asendada ei saa. Nende kasutusviiside suhtes tuleks kohaldada erandi maksimaalset kehtivusaega. Erandi varasem sõnastus „elavhõbe muudes eraldi nimetamata eriotstarbelistes lahenduslampides“ on endiselt vajalik nende kasutusviiside puhul, mida täpsem sõnastus ei hõlma, aga selle kehtivusaega tuleks pikendada lühemaks kui maksimaalseks viieaastaseks perioodiks, arvestades võimalust erandit tulevikus piirata;

               ·kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et kuna usaldusväärsed asendusained ei ole veel kättesaadavad, on ümbersõnastatud erandi 4(f) puhul erandi tegemise kriteeriumid jätkuvalt täidetud. Hindamistulemused näitasid ka, et kooskõlas direktiivi 2011/65/EL artikliga 5 ei nõrgendaks see erandi uuendamine kemikaalimäärusega REACH ette nähtud keskkonna- ja tervisekaitse taset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi 36 arvamust. Tõstatatud küsimusi arutati ja õigusakti eelnõud muudeti.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse direktiivi 2011/65/EL III lisa erandit 4(f) elavhõbeda konkreetsete kasutusviiside kohta.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et eranditaotlus vastab vähemalt ühele RoHS direktiivi artikli 5 lõike 1 punktis a sätestatud kriteeriumile, mis õigustab erandi pikendamist: käesoleva erandiga hõlmatud lambikategooriates ei saa elavhõbedat usaldusväärsel moel asendada.

               Kokkuvõttes on erandi tegemise tingimused täidetud ja erandi 4(f) kannet tuleb uuendada. Hindamisel jõuti järeldusele, et erandi piiramiseks elavhõbeda võimalikku asendamist silmas pidades tuleks erandi praegust laiemat osa uuendada lühemaks kolmeaastaseks perioodiks (kanne 4f-I).  Võimaluse korral tuleks ka erandi kohaldamisala kitsendada konkreetsetele kasutusviisidele järgmiselt:

               ·4(f)-II: elavhõbe kõrgrõhuelavhõbelampides, mida kasutatakse projektorites, mille väljund on ≥2 000 ANSI luumenit;

               ·4(f)-III: elavhõbe aiandusvalgustites kasutatavates kõrgrõhunaatriumlampides;

               ·4(f)-IV: elavhõbe lampides, mis kiirgavad valgust ultraviolettkiirguse spektris.

               Erandi kohaldamisala selline kitsendamine on kooskõlas RoHS direktiivi põhjenduses 19 esitatud lähenemisviisiga, mille kohaselt peaksid erandid olema kehtivusulatuse ja -aja poolest piiratud, et järk-järgult suudetaks lõpetada ohtlike ainete kasutamine elektri- ja elektroonikaseadmetes. Vajaduse korral tuleks konkreetsete kasutusviiside loetelu tulevikus täiendavalt kohandada.

               Kõnealuse erandi kehtivusajad määratakse kindlaks kooskõlas artikli 5 lõike 2 esimese lõiguga. Nagu hindamise raames järeldati, õigustab asendusainete arenduse praegune seis erandi uuendamist konkreetsete kasutusviiside puhul maksimaalseks viieaastaseks kehtivusajaks. Laiema kande 4(f)-I puhul, mis hõlmab „muid eraldi nimetamata eriotstarbelisi lahenduslampe“, tuleks kehtivusajaks kehtestada kolm aastat. Erandi kehtivusaegadel ole eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige selle artikli 5 lõike 1 punktis a sätestatud nõuete täitmiseks.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid; sel otstarbel lubatakse kasutada muidu keelatud aineid konkreetsel viisil kooskõlas RoHS direktiivi sätete ja tingimustega ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist muudes eriotstarbelistes lahenduslampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  12
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisaldaks kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  13
                tegi komisjon muu hulgas erandi elavhõbeda kasutamiseks muudes eraldi nimetamata eriotstarbelistes lahenduslampides (edaspidi „erand“), mis on nüüd loetletud direktiivi 2011/65/EL III lisas kui erand 4(f). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbeda funktsioon eriotstarbelistes gaaslahenduslampides on seotud valguse tekitamise protsessiga elektri muundamiseks valguseks.

               (6)Komisjon sai 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, mitu taotlust erandi uuendamiseks (edaspidi „uuendamistaotlused“). Vastavalt direktiivi 2011/65/EL artikli 5 lõikele 5 jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluste hindamisel, mille käigus võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda asendamine või kasutuselt kõrvaldamine on erandiga seotud kasutusviiside puhul praegu tehniliselt võimatu. Arvestades väljavaateid elavhõbe asendada, mis võimaldaks erandit tulevikus piirata, on kohane uuendada erandit ainult kolmeks aastaks. Hindamisel jõuti ka järeldusele, et on võimalik täpsemalt määratleda kasutusviise, mille puhul võib vastavalt direktiivi 2011/65/EL artikli 5 lõike 1 punktis a sätestatud kriteeriumidele erandit uuendada nende konkreetse funktsiooni ja kasutusala tõttu, nimelt projektorites kasutatavad kõrgrõhuelavhõbelambid, lambid, mida kasutatakse aiandusvalgustites, ja lambid, mis kiirgavad valgust ultraviolettkiirguse spektris. Nende konkreetsete kasutusviiside puhul tuleks erandit uuendada maksimaalselt viieks aastaks. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Erand on kooskõlas Euroopa Parlamendi ja nõukogu määrusega (EÜ) nr 1907/2006
                  14
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (9)Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (10)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               (1)Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealuste normide teksti viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               (2)Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Lighting_
                  Europe /4f_LE_RoHS_Exemption_Req_Final.pdf
                  .

                     (5)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Vske/4f_201412-09_RoHS_Application_VskE.pdf
                  .

                     (6)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/VDMA/4f_VDM A_excempt_req_4f_RoHS_16Jan14.pdf
                   .

                     (7)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (8)

                        Konsulteerimisperiood: 21. august 2015 kuni 16. oktoober 2015,
                  https://rohs.exemptions.oeko.info
                  .

                     (9)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (10)

                     https://ec.europa.eu/environment/waste/rohs_eee/studies_rohs1_en.htm
                     .

                     (11)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (12)

                        ELT L 174, 1.7.2011, lk 88.

                     (13)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübromobifenüülide või polübromodifenüüleetrite kasutusviiside erandite osas (ELT L 251, 25.9.2010, lk 28).

                     (14)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanne 4(f) asendatakse järgmisega:

                        Erand

                        Reguleerimisala ja kohaldamise kuupäev

                        „4(f)-I

                        Elavhõbe muudes käesolevas lisas eraldi nimetamata eriotstarbelistes lahenduslampides

                        Kehtivusaeg lõpeb [Väljaannete Talitus: 3 aastat pärast delegeeritud direktiivi avaldamist Euroopa Liidu Teatajas]

                        4(f)-II

                        Elavhõbe kõrgrõhuelavhõbelampides, mida kasutatakse projektorites, mille väljund on ≥2 000 ANSI luumenit

                        Kehtivusaeg lõpeb [Väljaannete Talitus: 5 aastat pärast delegeeritud direktiivi avaldamist Euroopa Liidu Teatajas]

                        4(f)-III

                        Elavhõbe aiandusvalgustites kasutatavates kõrgrõhunaatriumlampides

                        Kehtivusaeg lõpeb [Väljaannete Talitus: 5 aastat pärast delegeeritud direktiivi avaldamist Euroopa Liidu Teatajas]

                        4(f)-IV

                        Elavhõbe lampides, mis kiirgavad valgust ultraviolettkiirguse spektris

                        Kehtivusaeg lõpeb [Väljaannete Talitus: 5 aastat pärast delegeeritud direktiivi avaldamist Euroopa Liidu Teatajas]“


title: KOMISJONI DELEGEERITUD DIREKTIIV (EL) / , millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes ühe sokliga (kompaktsetes) luminofoorlampides

text:
               SELETUSKIRI

               1.DELEGEERITUD ÕIGUSAKTI TAUST

               Käesoleva komisjoni delegeeritud direktiiviga muudetakse tehnika ja teaduse arenguga kohandamise eesmärgil Euroopa Parlamendi ja nõukogu direktiivi 2011/65/EL (teatavate ohtlike ainete kasutamise piiramise kohta elektri- ja elektroonikaseadmetes) (uuesti sõnastatud)
                  1
                (edaspidi „RoHS direktiiv“) III lisa. Muudatus käsitleb erandit konkreetsete kasutusviiside puhul, kus elavhõbedat kasutatakse eriotstarbelistes ühe sokliga (kompaktsetes) luminofoorlampides.

               RoHS direktiivi artikliga 4 piiratakse teatavate ohtlike ainete kasutamist elektri- ja elektroonikaseadmetes. Praegu on direktiivi II lisas loetletud kümme piiratud kasutusega ainet: plii, elavhõbe, kaadmium, kuuevalentne kroom, polübromobifenüülid (PBB), polübromodifenüüleetrid (PBDE), bis(2‑etüülheksüül)ftalaat (DEHP), butüülbensüülftalaat (BBP), dibutüülftalaat (DBP) ja diisobutüülftalaat (DIBP). III ja IV lisas on loetletud elektri- ja elektroonikaseadmete materjalide ja komponentide konkreetsed kasutusviisid, mille puhul on tehtud erand artikli 4 lõikes 1 sätestatud piirangust.

               Direktiivi artikliga 5 on ette nähtud III ja IV lisa kohandamine teaduse ja tehnika arenguga, mis võib hõlmata erandite tegemist, uuendamist ja tühistamist.

               Vastavalt artikli 5 lõike 1 punktile a lisatakse III ja IV lisasse erandeid üksnes juhul, kui see ei nõrgenda määruse (EÜ) nr 1907/2006
                  2
                (kemikaalimäärus REACH) kohaselt ette nähtud keskkonna- ja tervisekaitset ja kui vähemalt üks järgmistest tingimustest on täidetud: i) kõrvaldamine või aine asendamine konstruktsioonimuutuste või materjalide ja komponentidega, mis ei nõua II lisas loetletud materjalide või ainete kasutamist, on teaduslikult või tehniliselt võimatu; ii) asendusainete usaldusväärsus ei ole tagatud; iii) aine asendamise negatiivne kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise-, või tarbijaohutusealane kasu kokku.

               Erandeid ja nende kehtivusaega käsitlevate otsuste puhul tuleb arvesse võtta ka asendusainete kättesaadavust ja asendamise sotsiaal-majanduslikku mõju. Otsustes võimalike erandite kestuse kohta tuleb võtta arvesse ka võimalikku mõju innovatsioonile. Vajaduse korral rakendatakse erandi üldmõju hindamisel olelusringipõhist mõtteviisi.

               Artikli 5 lõike 1 punktis a on ka sätestatud, et konkreetseteks kasutusviisideks ette nähtud elektri- ja elektroonikaseadmete materjalide ja komponentide lisamiseks III ja IV lisas esitatud loeteludesse peab komisjon võtma vastu eraldi delegeeritud õigusaktid. Artikli 5 lõikes 3 ja V lisas kirjeldatakse erandiga seotud taotluste esitamise korda.

               2.ÕIGUSAKTI VASTUVÕTMISELE EELNENUD KONSULTATSIOONID

               Komisjon sai ettevõtjatelt RoHS direktiivi artikli 5 lõike 3 ja V lisa kohaseid taotlusi
                  3
                erandite tegemiseks või uuendamiseks.

               III lisa kehtiva erandiga 1(f) on lubatud kasutada elavhõbedat ühe sokliga (kompaktsetes) luminofoorlampides ühe valguselemendi kohta: eriotstarbelised lambid: 5 mg.

               Komisjon sai kaks taotlust kõnealuse erandi uuendamiseks – 2014. aasta detsembris ja 2015. aasta jaanuaris. Ühte taotlust uuendati kandeid täiendava teabega 2020. aasta jaanuaris. Taotlejad väitsid sisuliselt, et asjaomase erandiga hõlmatud kasutusviiside puhul ei ole asendusained kättesaadavad, ja selgitasid, et erandiga kindlaksmääratud elavhõbeda piirmäära täiendav vähendamine on võimatu
                  4
               . Vastavalt RoHS direktiivi nõuetele (artikli 5 lõike 5 teine lõik) jääb erand kehtima seni, kuni komisjon on teinud uuendamistaotluse kohta otsuse.

               Selleks et hinnata kõnealuse erandi uuendamise taotlusi, algatas komisjon 2015. aasta juunis uuringu,
                  5
                mis lõppes 2016. aastal ja mille eesmärk oli teha nõutav tehniline ja teaduslik hindamine, mis hõlmas ka kaheksanädalast veebipõhist konsulteerimist sidusrühmadega
                  6
               . Lisaks sellele uuringule, milles hinnati ulatuslikke tehnilisi ja teaduslikke andmeid ning saadud vastuseid, nagu on dokumenteeritud uuringuaruandes, tegi komisjon kaks täiendavat uuringut/ajakohastamist, millesse kaasati sidusrühmi. 2019. aastal
                  7
                avaldatud uuringus keskenduti sotsiaal-majanduslikule hindamisele ja asendusainete kättesaadavusele, 2020. aastal
                  8
                ajakohastati seda värskeimate andmete ja modelleerimistulemuste põhjal. Uuringu ja sotsiaal-majandusliku hinnangu ajakohastuste lõpparuanded avaldati
                  9
               ; sidusrühmi teavitati.

               Komisjon konsulteeris RoHS direktiivi kohaste delegeeritud õigusaktidega tegeleva liikmesriikide eksperdirühmaga 1. septembril 2016, 29. oktoobril 2018 ja 21. oktoobril 2019 toimunud ekspertide koosolekul, et koguda liikmesriikide seisukohti hindamiste järelduste põhjal kavandatud tegevuse kohta. Komisjon tegi kõik artikli 5 lõigete 3–7 kohased aine kasutamispiirangust erandi tegemisega seotud menetlustoimingud
                  10
               . Kõikidest toimingutest on teavitatud nõukogu ja Euroopa Parlamenti.

               Toetavas uuringus rõhutati järgmist:

               ·eriotstarbelised kompaktsed luminofoorlambid hõlmavad oma erilise konstruktsiooni, materjalide ja tootmisprotsessi tõttu väga suurt hulka eri omadustega lampe;

               ·eriotstarbeliste kompaktsete luminofoorlampide puhul, mis on ette nähtud kiirgama valgust ultravioletses spektriosas, on piisavalt teavet selle kohta, et elavhõbeda asendamine asjaomastes rakendustes on tehniliselt võimatu, mistõttu soovitati uuringus erandit uuendada veel maksimaalselt viieks aastaks;

               ·seoses muude eriotstarbeliste kompaktsete luminofoorlampidega, mille puhul ei ole piisavalt teavet elavhõbeda asendamise kohta asjaomastes arvukates rakendustes, tuleks erandit uuendada kolme aasta võrra, et oleks võimalik saada üksikasjalikumat teavet, mis õigustaks uute taotluste laekumise korral erandi tegemist muud tüüpi lampide puhul, mida loetakse mõiste „eriotstarbeline“ alla.

               Kokkuvõttes täpsustati teaduslike ja tehniliste hindamiste, sealhulgas sidusrühmadega peetud konsultatsioonide raames, et erandi 1(f) puhul on erandi tegemise kriteeriumid jätkuvalt täidetud, kuna usaldusväärsed asendusained ei ole veel kättesaadavad. Hindamistulemused näitavad samuti, et kooskõlas direktiivi 2011/65/EL artikliga 5 ei nõrgendaks see konkreetne erand kemikaalimäärusega REACH ette nähtud keskkonna- ja tervisekaitset.

               Kooskõlas parema õigusloome suunistega avaldati delegeeritud direktiivi eelnõu parema õigusloome portaalis, kus selle kohta sai neli nädalat anda tagasisidet. Eelnõud käsitlenud konsultatsiooni käigus saadi kaks arvamust. Tõstatatud küsimusi arutati ja eelnõu muutmist ei peetud vajalikuks.

               3.DELEGEERITUD ÕIGUSAKTI ÕIGUSLIK KÜLG

               Delegeeritud direktiiviga uuendatakse direktiivi 2011/65/EL III lisas loetletud erandit 1(f) elavhõbeda konkreetsete kasutusviiside kohta.

               Komisjoni hinnangus, mis põhines toetavatel uuringutel ja konsultatsioonidel, jõuti järeldusele, et eranditaotlus vastab vähemalt ühele RoHS direktiivi artikli 5 lõike 1 punktis a sätestatud kriteeriumile, mis õigustab erandi pikendamist: kõnealuse erandiga hõlmatud lambikategooriates ei saa elavhõbedat usaldusväärselt asendada.

               Kokkuvõttes on erandi tegemise tingimused täidetud ja erandit 1(f) tuleb uuendada. Hindamisel jõuti ka järeldusele, et ühelt poolt tuleks erandi kohaldamisala kitsendada nii, et see hõlmaks täpsemalt määratletud kasutusviise, ning teiselt poolt võib praeguse laiaulatusliku erandi kehtivusaega lühendada selliselt, et see oleks:

               I.viis aastat eriotstarbeliste lampide puhul, mis on ette nähtud kiirgama valgust ultravioletses spektriosas, kuna praegu puuduvad usaldusväärsed alternatiivid;

               II.kolm aastat kõikide muude eriotstarbeliste lampide puhul, et võimaldada tööstusharul valmistada ette üksikasjalik teave, mis õigustab erandite säilitamist eriotstarbeliste lampide konkreetsete kategooriate puhul.

               Kõnealuse erandi kehtivusajad määratakse kindlaks kooskõlas artikli 5 lõike 2 esimesele lõiguga. Erandi kehtivusaegadel ei ole eeldatavasti negatiivset mõju innovatsioonile.

               Õigusakt on delegeeritud direktiiv, nagu on ette nähtud direktiiviga 2011/65/EL, eelkõige vastavalt selle artikli 5 lõike 1 punktis a sätestatud nõuetele.

               Delegeeritud direktiivi eesmärk on aidata kaasa inimeste tervise ja keskkonna kaitsele ning ühtlustada elektri- ja elektroonikaseadmete siseturu toimimisega seotud sätteid, lubades kasutada muidu keelatud aineid konkreetsel viisil kooskõlas RoHS direktiivi sätete ja tingimuste ning vastavalt korrale, mille alusel kohandatakse III ja IV lisa teaduse ja tehnika arenguga.

               Delegeeritud direktiiv ei mõjuta ELi eelarvet.

               KOMISJONI DELEGEERITUD DIREKTIIV (EL) …/…,

               13.12.2021,

               millega muudetakse teaduse ja tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL III lisa seoses erandiga, mis hõlmab elavhõbeda kasutamist eriotstarbelistes ühe sokliga (kompaktsetes) luminofoorlampides

               (EMPs kohaldatav tekst)

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes,
                  11
                eriti selle artikli 5 lõike 1 punkti a,

               ning arvestades järgmist:

               (1)Direktiivi 2011/65/EL kohaselt peavad liikmesriigid tagama, et turule lastud elektri- ja elektroonikaseadmed ei sisalda kõnealuse direktiivi II lisas loetletud ohtlikke aineid. Seda piirangut ei kohaldata nimetatud direktiivi III lisas loetletud erandlike kasutusviiside puhul.

               (2)Elektri- ja elektroonikaseadmete kategooriad, mille suhtes kohaldatakse direktiivi 2011/65/EL, on loetletud kõnealuse direktiivi I lisas.

               (3)Elavhõbe on piiratud kasutusega aine, mis on kantud direktiivi 2011/65/EL II lisa loetellu.

               (4)Otsusega 2010/571/EL
                  12
                tegi komisjon muu hulgas erandi elavhõbeda kasutamiseks eriotstarbelistes ühe sokliga (kompaktsetes) luminofoorlampides (edaspidi „erand“), mis on nüüd loetletud direktiivi 2011/65/EÜ III lisas kui erand 1(f). Kõnealuse direktiivi artikli 5 lõike 2 teise lõigu punkti a kohaselt pidi selle erandi kehtivusaeg lõppema 21. juulil 2016.

               (5)Elavhõbedat kasutatakse eriotstarbelistes ühe sokliga (kompaktsetes) luminofoorlampides ultraviolettvalguse saamiseks, mille lambi fluorestseeriv kate muundab nähtavaks valguseks.

               (6)Komisjon sai 19. detsembril 2014 ja 15. jaanuaril 2015, st direktiivi 2011/65/EL artikli 5 lõikes 5 sätestatud tähtaja jooksul, kaks taotlust erandi uuendamiseks (edaspidi „uuendamistaotlused“), millest üks taotlus asendati 20. jaanuaril 2020 uue taotlusega. Vastavalt direktiivi 2011/65/EL artikli 5 lõike 5 teisele lõigule jääb erand kehtima seni, kuni on tehtud otsus uuendamistaotluse kohta.

               (7)Uuendamistaotluste hindamisel, milles võeti arvesse asendusainete kättesaadavust ja asendamise sotsiaal-majanduslikku mõju, jõuti järeldusele, et elavhõbeda kõrvaldamine või selle asendamine võrreldava toimega ainega on asjaomaste kasutusviiside puhul praegu tehniliselt võimatu. Hindamine hõlmas konsulteerimist sidusrühmadega vastavalt direktiivi 2011/65/EL artikli 5 lõikele 7. Nende konsultatsioonide käigus laekunud märkused tehti spetsiaalsel veebisaidil üldsusele kättesaadavaks.

               (8)Selleks et saavutada ohtlike ainete järkjärguline kasutuselt kõrvaldamine elektri- ja elektroonikaseadmetes, peaksid teatavate konkreetsete materjalide või komponentide puhul piirangutest tehtavad erandid olema oma kehtivusulatuse ja -aja poolest piiratud; hinnangus jõuti ka järeldusele, et ühelt poolt tuleks erandi kohaldamisala kitsendada nii, et see hõlmaks täpsemalt määratletud kasutusalasid, ning teiselt poolt võib praeguse laiaulatusliku erandi kehtivusaega lühendada.

               (9)Kõnealune erand on kooskõlas Euroopa Parlamendi ja nõukogu määrusega (EÜ) nr 1907/2006
                  13
                ning selle tegemisega ei nõrgendata seega nimetatud määruse kohast keskkonna- ja tervisekaitset.

               (10)Seepärast on asjakohane uuendada erandit kooskõlas direktiivi 2011/65/EL artikli 5 lõike 2 esimese lõiguga maksimaalselt viieks aastaks eriotstarbeliste kompaktsete luminofoorlampide puhul, mis on ette nähtud kiirgama valgust ultravioletses spektriosas, kuna praegu ei ole usaldusväärsed alternatiivid kättesaadavad. Kõigi muude kompaktsete luminofoorlampide tüüpide puhul, mis kuuluvad eriotstarbeliste kompaktsete luminofoorlampide kategooriasse, tuleks erandit uuendada kolmeks aastaks, et võimaldada tööstusharul valmistada ette üksikasjalik teave, mis õigustab erandi säilitamist eriotstarbeliste lampide konkreetsete kategooriate puhul, kooskõlas direktiivi eesmärgiga, et erandite kehtivusulatus ja -aeg peaks olema piiratud. Pidades silmas usaldusväärse asendusaine leidmiseks jätkuvalt tehtavate pingutuste tulemusi, ei avalda kõnealuse erandi kestus tõenäoliselt innovatsioonile ebasoodsat mõju.

               (11)Seepärast tuleks direktiivi 2011/65/EL vastavalt muuta,

               ON VASTU VÕTNUD KÄESOLEVA DIREKTIIVI:

               Artikkel 1

               Direktiivi 2011/65/EL III lisa muudetakse vastavalt käesoleva direktiivi lisale.

               Artikkel 2

               1.Liikmesriigid võtavad käesoleva direktiivi järgimiseks vajalikud õigus- ja haldusnormid vastu ja avaldavad need hiljemalt [kuuenda kuu viimane päev pärast käesoleva direktiivi jõustumist]. Nad edastavad kõnealuste normide tekstid viivitamata komisjonile.

               Liikmesriigid kohaldavad kõnealuseid norme alates [kuuenda kuu viimasele päevale järgnev päev pärast käesoleva direktiivi jõustumist].

               Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

               2.Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste siseriiklike õigusnormide teksti.

               Artikkel 3

               Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

               Artikkel 4

               Käesolev direktiiv on adresseeritud liikmesriikidele.

               Brüssel, 13.12.2021

                     Komisjoni nimel

                     president
                     Ursula VON DER LEYEN

                     (1)

                        ELT L 174, 1.7.2011, lk 88.

                     (2)

                        ELT L 396, 30.12.2006, lk 1.

                     (3)

                        Loetelu on kättesaadav aadressil:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_1_f/Lighting_Europe/ 1f_LE_RoHS_Exemption_Req_Final.pdf and http://rohs.exemptions.oeko.info/fileadmin/user_upload/RoHS_Pack_9/Exemption_1_ae_/NARVA/01_02_a__2b3_4a.pdf

                     (5)

                        Uuringu lõpparuanne on kättesaadav aadressil
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Konsulteerimisperiood: 21. august 2015 kuni 16. oktoober 2015,
                  http://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , alates lk 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Nõutavate haldustoimingute loetelu on kättesaadav
                  komisjoni veebisaidil
                  . Iga delegeeritud õigusakti eelnõu menetlemise hetkeseisuga on võimalik tutvuda institutsioonidevahelises delegeeritud õigusaktide registris aadressil
                  https://webgate.ec.europa.eu/regdel/#/home
                  .

                     (11)

                        ELT L 174, 1.7.2011, lk 88.

                     (12)

                        Komisjoni 24. septembri 2010. aasta otsus 2010/571/EL, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ lisa plii, elavhõbeda, kaadmiumi, kuuevalentse kroomi, polübroomitud bifenüülide või polübroomitud difenüüleetrite kasutusviiside erandite osas (ELT L 251, 25.9.2010, lk 28).

                     (13)

                        Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

    ---documentbreak---

               LISA

               Direktiivi 2011/65/EL III lisa kanne 1(f) asendatakse järgmisega:

                        Erand

                        Reguleerimisala ja kohaldamise kuupäev

                        „1

                        Elavhõbedat ühe sokliga (kompaktsetes) luminofoorlampides ühe valguselemendi kohta kuni:

                        1(f)-I

                        lambid, mis on ette nähtud kiirgama valgust peamiselt ultravioletses spektriosas: 5 mg

                        Kehtivusaeg lõpeb [Väljaannete Talitus: viis aastat pärast delegeeritud direktiivi avaldamist Euroopa Liidu Teatajas]

                        1(f)-II

                        eriotstarbelised lambid: 5 mg

                        Kehtivusaeg lõpeb [Väljaannete Talitus: kolm aastat pärast delegeeritud direktiivi avaldamist Euroopa Liidu Teatajas]“